section_heading: Vojna karijera
paragraph_text: Stefan Nojkov je rođen 25. listopada 1876. u Slivenu. Srednju školu pohađa u rodnom Slivenu, nakon čega u kolovozu 1893. upisuje Vojnu školu u Sofiji. Istu završava 1897. čime dobiva čin potporučnika. Raspoređen je na službu u 1. artiljerijsku pukovniju, nakon čega služi u 6. artiljerijskoj pukovniji. U siječnju 1901. promaknut je u čin poručnika, dok čin satnika dostiže u kolovozu 1907. godine. Godine 1906. upućen je na školovanje u Vojnu akademiju u Torinu koju s uspjehom završava 1908. godine. Po povratku iz Italije služi najprije u stožeru 2. vojno-inspekcijske oblasti, nakon čega zapovijeda bitnicom u 3. artiljerijskoj pukovniji.Namegdana.com, pristupljeno 7. travnja 2021. U kolovozu 1912. unaprijeđen je u čin bojnika. Tijekom Balkanskih ratova najprije obnaša dužnost pobočnika u stožeru 9. plevenske pješačke divizije da bi potom od srpnja 1913. zapovijedao bojnom u 65. pješačkoj pukovniji. U siječnju 1915. imenovan je predavačem u Vojnoj akademiji u Sofiji gdje predaje vojnu povijest.Burgas-podlupa.com, pristupljeno 7. travnja 2021.